**เพิ่มพลังการศึกษาไร้การตีตราตลอดชีพ**

ปัญหาและสาเหตุโดยย่อ

 ในยุคที่เอดส์เริ่มการรักษาด้วยยาต้านไวรัสในระยะแรกๆนั้นเด็กๆมักขาดโอกาสเข้าเรียนจากการมีอาการที่เจ็บป่วยบ่อยๆทำให้เด็กมีพัฒนาการเจริญเติบโตล่าช้า ทำให้สูญเสียโอกาสทางการศึกษา เมื่อวิทยาการสาธารณะสุขเรื่องยาต้านไวรัสเจริญก้าวหน้าส่งผลให้เด็กเจริญเติบโตแข็งแรงขึ้นแต่มีเด็กกลุ่มหนึ่ง ขาดโอกาสที่จะได้เล่าเรียนเนื่องจากปัจจัยจากตัวเด็กเองที่เจ็บป่วยส่งผลให้เด็กมีสติปัญญาพัฒนาและการเจริญเติบโตช้า **เจม** (ชาย เกิด21 มิ.ย. 41) เป็นเด็กที่อยู่ในยุคนี้เช่นกัน เจมอยากเรียนหนังสือทำให้ผู้ที่ทำหน้าที่ในการให้การศึกษาในยุคแรกๆได้สังเกตและอยากรู้ว่าเจมป่วยบ่อยๆนั้นเป็นอะไรในที่สุดเมื่อการตามล่าที่ท้าทายความอยากรู้ยากเห็นของครูได้ทราบความจริงว่าเจมเป็นเอดส์ ด้วยการสื่อสารโรคเอดส์สมัยนั้นยังมีน้อยด้วยความกลัวความไม่เข้าใจทำให้ครูขาดจริยธรรมไม่ยอมรับเด็กเข้าเรียนทั้งๆที่เจมอายุยังน้อยยังอยู่ในวัยที่ต้องศึกษาเล่าเรียน เรื่องร้ายที่เจ็บปวดยังไม่สิ้นสุดเมื่อเรื่องราวกระจายรู้ถึงเพื่อนๆตามประสาเด็กช่วยกันนำเรื่องราวเล่าต่อๆกันมา นำมาพูดจาล้อเรียนเจมว่าเป็นเอดส์ ไอ้ลูกเอดส์ หาความสนุกสนานให้กันและกันโดยการกลั่นแกล้งต่างๆนานา วันแล้ววันเล่านั่นก็ยังไม่ร้ายเท่าที่ครูกีดกันไม่ให้เด็กเข้าเรียนในชั้นเรียน ในที่สุดเจมต้องหยุดเรียน

 ความโชคร้ายยังมีความโชคดีเมื่อวิวัฒนาการ การรักษาโรคเอดส์มีความก้าวหน้าการรักษาผู้ติดเชื้อเอชไอวีมีมาตรฐานมากขึ้นมีระบบหลักประกันสุขภาพถ้วนหน้า เจมได้รับการรักษาจากทีมพยาบาลโรงพยาบาลประจำอำเภอในเขตปริมณฑล ด้วยขีดความสามรถที่มีความจำกัดทีมได้ข้อสรุปว่าเจมควรถูกส่งตัวเข้ารับมารับการรักษาในสถาบันบำราศนราดูร ที่มีผู้เชี่ยวชาญด้านโรคนี้โดยตรง โดยมีการส่งต่อป้อนข้อมูลให้กันและกันให้การรักษาพยาบาลจนในที่สุดเจมมีร่างกาย และจิตใจที่มีพลังแข็งแรง ปราศจากความรู้สึกถูกตีตรา จนกระทั้งเจมสามารถมีกำลังใจที่พร้อมต่อสู้ ให้โรคภายนอกรับรู้ว่าเจมเป็นโรคที่รักษาได้และสามารถเรียนหนังสือได้ อยู่ร่วมกับคนอื่นๆได้โดยไม่ติดต่อ ไม่เป็นภาระกับใครในสังคม แต่เท่านั้นพลังยังมีคุณค่ายังไม่เพียงพอทีมพยาบาลที่เคยส่งตัวเจมเข้ามารับการรักษาได้เข้าประสานกับคุณครูที่โรงเรียนอีกครั้งโดยให้ความรู้เรื่องโรคเอดส์แก่คุณครูผู้ที่ทำงานต่างวิชาชีพโดยเฉพาะการให้ข้อมูลด้านโรคเอดส์เพิ่มขึ้นเพื่อสร้างความรู้ความเข้าใจจนในที่สุดครูได้เปิดโอกาสให้เจมได้เข้าเรียนอีกครั้งแต่เวลาที่ผ่านไป การละทิ้งห้องเรียนที่เนิ่นนานทำให้เจมอายุมากขึ้น ตัวโตมากขึ้นเมื่อเจมเข้าไปนั่งเรียนกับเด็กเล็กอายุ 6 ปี เจมที่ผ่านพ้นวิกฤติมาจนเติบโตอายุ 13 ปี มันช่างต่างกันโดยสิ้นเชิง พลังที่เพิ่มไว้ก็มอดหมดลงไปเมื่อเด็กปรับตัวเข้าสังคมอยู่กับเพื่อนรุ่นน้องไม่ได้ ในที่สุดเด็กก็หมดพลังแรงใจขอยุติการเรียนหนังสือทั้งๆที่ก็ยังอ่านหนังสือไม่ได้แม้นแต่ ก.ไก่ เจมเติบโตสู่วัยรุ่นด้วยวัยอายุ 16 ปี แต่อ่านหนังสือไม่ได้ ไร้งานทำ อยู่กับตา-ยาย บุญธรรม แม่ตายด้วยเอดส์ พ่อหนีหาย เป็นตายร้ายดีไม่มีใครรู้ เจมทำงานรับจ้างไปวันๆ ทำงานหนักก็ทำไม่ไหว **เจมขาดความฝัน** แล้วต่อไปชีวิตจะอยู่อย่างไร นี่หรือเราจะ Getting to zero มันตีตรามาแล้วและสร้างบาดแผลที่แก้ไม่ได้นั่นคือเด็กอ่านหนังสือไม่ได้มันไม่ต่างอะไรกับการตีตราตลอดชีวิต

 มุมของชีวิตแต่ละคน แต่ละโอกาสมันไม่ใช่แนวเส้นตรง มันเหมือนถนนชีวิต ชีวิตหนึ่งถูกตีตราแต่กลับกันอีกชีวิตหนึ่งไร้รอยตีตราน้องออยกลับการได้พลังแห่งชีวิตใหม่ **ออย** (หญิง เกิด 1 ม.ค. 40) อายุ รุ่นราวคราวเดียวกันกับเจม น้องออยชอบเรียนหนังสือ ชอบวาดรูปแต่ต้องพักการเรียนด้วยปัญหาสุขภาพที่ป่วยบ่อยๆมีแผลตามตัวญาติๆจึงพาไปรักษาหมอให้ยารับประทานแต่ออยไม่รู้ว่าตนเองเป็นอะไร ออยไม่ชอบรับประทานยา ออยแอบเอายาทิ้งแต่ทีมพยาบาลสืบมาได้ความว่าออยไม่ชอบกินยาเม็ดหมอจึงก็ปรับยาให้ใหม่เป็นยาน้ำเด็กบอกรับประทานได้ คุณหมอจึงให้น้องออยนอนโรงพยาบาลเพื่อปรับยาสักพักดูว่าชีวิตจะไปได้สวยหมอจึงอนุญาตให้เด็กกลับบ้านได้และให้นัดมาตรวจซ้ำ 1 เดือน ทีมพยาบาลได้โทรศัพท์เยี่ยมได้รับคำตอบจากแม่ว่าน้องออยว่าน้องออยรับประทานยาได้ดี เมื่อครบ 1 เดือนทีมพยาบาลเฝ้ารอวันนัดจะได้พบน้องออยแต่ก็ไร้วี่แววการมาตามนัดทีมพยาบาลรอต่อเพราะเราให้ยาไปเผื่ออีก 1 สัปดาห์เด็กก็ยังไม่มาด้วยความเป็นห่วง คุณหน่อย (พยาบาลให้การปรึกษา) จึงโทรศัพท์ตามมารดาเด็กบอกว่าแม่ขาบวมไปโรงพยาบาลไม่ไหวไม่มีใครพาน้องออยไป ทีมพยาบาลจึงวางแผนออกเยี่ยมน้องออยที่บ้าน คุณหน่อยโทรศัพท์ติดต่อกับมารดาเด็กจนทราบเส้นทางที่อยู่ในซอยย่านเตาปูน ทีม (พยาบาลให้การปรึกษา=หน่อย; พยาบาล=ตา; เภสัชกร=ตาล) เอารถออกไปถึงบ้านซึ่งข้างบ้านเป็นคูน้ำเน่ากลิ่นลอยวนแต่ไกลถนนทางแคบมากเราจึงจอดรถไว้ริมถนนแล้วเดินเข้าซอยสภาพบ้านไม้เก่าๆที่หลังคามุงด้วยเศษสังกะสีเก่าๆ เราเห็นน้องออยนั่งงอตัวอยู่ชั้นล่างมีกลิ่นเหม็นเหมือนหมาเน่าลอยมาปนกับกลิ่นน้ำครำในขณะที่แมลงวันบินลอยคอยตอมอยู่บริเวณแผลเน่าที่หน้าท้องของน้องออย ป้าหน่อย น้องตาล และเรารู้สึกปลงน่าเวทนาน้องออยยิ่งนัก แต่ถ้าปล่อยทิ้งไว้น้องออยคงต้องเสียชีวิตแน่นอน เพราะสภาพมารดาที่ใบหน้า และขาบวมทั้งสองข้าง แม่มีอาชีพเก็บของเก่าขายหาเช้ากินค่ำไปวันๆ จึงได้โทรศัพท์ปรึกษาคุณหมอเด็กที่สถาบันฯ เพื่อจะพาเด็กมารักษาต่อ คุณหมอท่านได้ให้คำแนะนำ หลังจากนั้นจึงโทรศัพท์ประสานหอผู้ป่วยในเด็กกับงานห้องฉุกเฉินซึ่งได้รับการตอบรับเป็นอย่างดีจึงเตรียมที่จะพาเด็กขึ้นรถ แต่เด็กมีแผลเหม็นมาก แต่เราไม่มีทางเลือกจึงปรึกษากับน้องตาลว่าเราจะนำพาน้องออยออกไปอย่างไร น้องตาลตัดสินใจ ตอบอย่างมั่นใจว่าตาลจะอุ้มเด็กเองดังนั้นเราทั้งหมดจึงตัดสินใจให้น้องตาลอุ้มเด็กที่เหม็นเน่า มาพร้อมกับแม่เด็กมาส่งที่สถาบันฯ และส่งตัวเด็กเข้านอนพักที่หอผู้ป่วยเด็ก ในการนอนพักที่หอผู้ป่วยเด็กทีมกุมารแพทย์ พยาบาลหอผู้ป่วยเด็กตั้งอกตั้งใจทำแผลให้น้องออยถึงแม้ว่าแผลจะส่งกลิ่นเหม็นเน่าอย่างมหาศาลจนในที่สุดแผลของน้องออยหายดีขึ้นแต่ก็ยังมีปัญหาเรื่องรับประทานยาเม็ดไม่ได้อีกแต่น้องออยนอนโรงพยาบาลนานแล้วและคงคิดถึงบ้าน ดังนั้นทีมกุมารแพทย์จึงอนุญาตให้น้องออยกลับบ้านได้ และให้น้องออยไปทำแผลต่อที่อนามัยใกล้ๆบ้าน แต่ด้วยความเจ็บป่วยของแม่ แม่ไม่สามารถดูแลน้องออยได้ดีพอ ดังนั้นป้าหน่อยจึงได้ประสานกับมูลนิธิคามิเรียล โซเชียลเซ็นเตอร์ จังหวัดระยอง มารับแม่และน้องออยให้การดูแลแม่และน้องออย แต่แล้วเมื่อฟ้าบันดาลให้น้องออยหายจากโรคมีชีวิตที่เหมือนเกิดใหม่แต่กลับโหดร้ายลงกลางใจน้องออยอีกครั้งเมื่อแม่ที่เหลือคนเดียวในชีวิตของน้องออยต้องจากน้องออยไปอย่างไม่มีวันกลับมาอีก น้องออยจึงเติบโตอยู่กับมูลนิธิคามิเรียล โซเชียลเซ็นเตอร์ เราได้ทราบว่าเจ้าหน้าที่คามิลเรีบยลสามารถฝึกน้อง

ออยให้รับประทานยาเม็ดได้ถูกต้อง จากน้องออยหมาเน่าในวันนั้นกลับกลายเป็นวัยรุ่นที่ร่างกายแข็งแรง เรียนหนังสือได้ดีอยู่ในลำดับต้นๆของชั้นมาตลอด และสอบผ่านขึ้นชั้นเรียนได้ดี ซึ่งขณะนี้น้องออยเรียนอยู่ ในระดับมัธยม ร่างกายแข็งแรงสอบในชั้นเรียนได้ที่ ๓ ของชั้นเรียน น้องออยชอบวาดรูปจึงมีความฝันว่าอยากวาดรูปเพื่อสร้างบ้าน และฝันอยากเป็นนางพยาบาลเหมือนอย่างป้าหน่อย และป้าตา

**การติดเชื้อเอชไอวีทำให้ชีวิตหนึ่งถูกเลือกปฏิบัติทางการศึกษา ครั้นเมื่อทีมช่วยนำพาชีวิตให้แข็งแรงเด็กเติบโตขึ้นมา อนิจจาเด็กหมดพลังใจที่จะเข้าศึกษาเล่าเรียน ชีวิตก็ไร้ค่าเหมือนถูกตีตราตลอดชีวิต แต่ถ้าสังคมมองให้เห็นความสำคัญของการศึกษา คิดให้ไกล ช่วยกันปั้นสรรค์สร้างพลังทางการศึกษาในที่สุดชีวิตเด็กจะมีคุณค่า เขาจะยืนได้ในสังคมโดยไม่รู้สึกอะไรเลยกับคำว่า “ถูกตีตรา” จากการติดเชื้อเอชไอวี ถ้าคนที่ติดเชื้อเอชไอวีไม่รู้สึกว่าถูกตีตรา สังคมอย่าหมายมาตีตราอย่างไรไม่เป็นผลเลย...จริงๆๆ**

เด็กเป็นวัยที่ควรจะได้เรียนหากแต่ไม่ได้รับการส่งเสริมช่วยเหลือเป็นเหตุให้การศึกษาของเด็กบางคนขาดสะบั้นลงอย่างโหดร้าย ดังนั้นจึงเป็นประเด็นที่ท้าทายให้ทีมสหสาขาวิชาชีพกุมารเวชกรรม สถาบันบำราศนราดูร ร่วมใจกันก่อตั้งชมรมกัลยาณมิตรพิชิตทุกข์ สถาบันบำราศนราดูร เพื่อส่งเสริมการศึกษาแก่เด็กกลุ่มนี้โดยการหาเงินช่วยเหลือเป็นทุนการศึกษาเพื่อให้เด็กมีกำลังใจที่จะเล่าเรียนเรื่อยมาจนถึงปัจจุบัน

เจริญสุข อัศวพิพิธ ทีมกุมารเวชกรรม สถาบันบำราศนราดูร 025903448; 0896105835

ชัยศักดิ์ ไทยสนธิ ทีมคามิเลียน โซเชียลเซ็นเตอร์ 038685480; 0819292519

สุรัสวดี คำยิ่ง ทีมโรงพยาบาลหนองเสือ 025491053 ต่อ 502; 0884984961